kardosdrur/scandi-wiki huggingface dataset:
Elwood (Nebraska)

Elwood er en amerikansk by og administrativt centrum for det amerikanske county Gosper County, i staten Nebraska. I 2000 havde byen et indbyggertal på 761.

Byer i Nebraska
Bly-syre-akkumulator

En bly-syre-akkumulator (kortere blyakkumulator) er en meget udbredt akkumulatortype grundet lav anskaffelsespris, men normalt med ringe dybdeladecyklus holdbarhed. Den bliver bl.a. anvendt i biler (bilakkumulator – startbatteri), motorcykler, UPS og andre køretøjer til at drive startmotoren og øvrigt elektrisk udstyr.

I almindelige person- og varebiler har akkumulatoren normalt en spænding på 12 volt jævnstrøm, mens lastbiler og busser normalt har 24 volt i stedet. Ældre biler frem til 1960'erne havde normalt 6 volt. Akkumulatorens kapacitet måles i amperetimer (Ah).

Den er opbygget af celleplader af bly, der er omgivet af en elektrolyt. Elektrolytten er en batterisyre der består af svovlsyre og destilleret vand. Ved batteriets op- og afladning flyttes sulfationer til og fra pladerne, så akkumulatorens ladetilstand kan måles ved at måle elektrolyttens massefylde. Ved overladning spaltes vandet, så der bliver skabt knaldgas.

En del blyakkumulatorer er normalt tætte dog med en ventil, som åbner ved for højt indre tryk. De kaldes VRLA-blyakkumulatorer eller vedligeholdelsesfrie blyakkumulatorer, da disse varianter hedder Valve-Regulated Lead-Acid batteries på engelsk. Overopladning af VRLA-blyakkumulatorer forkorter deres levetid væsentligt, da der tabes elektrolyt/vand, som ikke kan genpåfyldes. Derfor anvendes en sofistikeret oplader til disse akkumulatorer, som er specielt tilpasset den givne VRLA-variant.

VRLA-blyakkumulatorer anvendes f.eks. i UPS.

Akkumulatorens vægt står i proportion til spændingen og kapaciteten, men ligger for en almindelig 12V akkumulator på 15 til 25 kg.

VRLA-blyakkumulatorer kommer f.eks. i disse varianter:
 AGM-blyakkumulator (engelsk Absorbed Glass Mat) – elektrolytten er kapillært opsuget i tynde små glasmåtter mellem blypladerne. Det gør dem mere rystetolerante og egnede i helikopterer, kampfly, nyere motorcykler.
 Gel-blyakkumulator – gelé lignende elektrolyt.

Se også
 Batterivagt

Eksterne henvisninger 

Genopladelige batterier
Bildele
Hotel Kangerlussuaq

Hotel Kangerlussuaq er et hotel i Kangerlussuaq, Grønland. Det ligger ved Kangerlussuaq Lufthavn, og er et tre-stjernet hotel som har 70 værelser.

Kangerlussuaq
Qeqqata Kommune
Gustaf Lundberg

Gustaf Lundberg (født 17. august 1695 i Stockholm, død 18. marts 1786 sammesteds) var en svensk pastel- og portrætmaler. 

Lundberg kom, uddannet hjemme under David von Krafft, 1717 til Paris. Her fik han tidens fineste portrætører (som Hyacinthe Rigaud og Nicolas de Largillière) til lærere, vejlededes dog især af Pierre-Jacques Cazes og senere af den berømte venetianerinde Rosalba Carriera. Gennem hende blev pastelteknikken hans fornemste, og næsten eneste, udtryksmiddel. 

Han malede dronning Maria Leszinska og hendes fader Stanislaus, hvem han i Chambord lærte pastelmaling, og blev 1741, skønt protestant, medlem af det franske kunstakademi. Hjemkommet (1745) overvældedes han næsten af bestillinger (portrætter) og æresbevisninger (1750 hofmaler, derefter hofintendant, akademimedlem, Vasaridder, akademirektor) og tilførte, ret i den gustavianske tids ånd, svensk kunst gallisk gratie og blændende virtuositet. 

Lundberg var en af sin tids dygtigste pastelmalere, ikke dyb i opfattelsen, men letskabende, bredt og elegant malende og særlig træfsikker og indtagende i gengivelsen af kvindelig skønhed, og en mester i kridtets behandling. Mange arbejder på Drottningholm og Gripsholm og i Nationalmuseum i Stockholm (her bl.a. portræt af Adolf Fredrik og Lovisa Ulrika, grev Carl Gustaf Tessin). En del af Lundbergs arbejder var udstillet på Kunstforeningens svenske udstilling på Charlottenborg i 1921.

Kilder

Eksterne henvisninger 

 

Personer fra Stockholm
Malere fra Sverige
Riddere af Vasaordenen
Medlemmer af Kungliga Akademien för de fria konsterna
Portrætmalere
Hofmalere fra Sverige
Personer i frihedstiden
Personer i den gustavianske periode
Salmonsens
Medlemmer af Académie royale de peinture et de sculpture
Orientalsk sarsaparil

 
Orientalsk sarsaparil (Smilax aspera) er en stedsegrøn, klatrende busk med tornede grene. Blomsterne dufter.

Beskrivelse 
Skuddene er tydeligt firkantede, meget zig-zag-slyngede og mere eller mindre tæt besat med buede torne. bladene er spredtstillede, læderagtige, hele og forskelligt formede (fra lancetform til trekantet ægform) med lang, kileformet spids. Bladstilke, bladrande og midterribber er ofte tornede. Begge bladsider er skinnende græsgrønne, oversiden dog ofte med hvide pletter eller marmoreringer. 

Blomsterne er 3-tallige og regelmæssige, bortset fra at de er særbo. De er samlet i 5-7 hoveder, der tilsammen danner klaser, der udgår fra bladhjørner og skudspidser. De enkelte blomster er gulgrønne uden tydelig forskel på bæger- og kronblade. Frugterne er kuglerunde, seje bær, som skifter fra rød til sort farve under modningen. Hvert bær indeholder 1-3 frø.

Rodsystemet består af en kraftig, knoldagtig jordstængel og mange, vidt udbredte rødder. 

Højde x bredde og årlig tilvækst: 15,00 x 10,00 m (100 x 100 cm/år).

Hjemsted 
Arten har sin naturlige udbredelse i Makaronesien, Nordafrika, tropisk Afrika, Mellemøsten, det Indiske Subkontinent og Sydeuropa. Alle steder foretrækker den et lysåbent eller letskygget voksested med gruset og veldrænet jord. Derimod er den mindre afhængig af humus- og næringsindhold. Arten optræder som lian i lysninger, krat, maki og på ruderater. 

I Sierra Calderona i delstaten Valencia, Spanien, danner arten skove sammen med bl.a. Jordbærtræ, vedbend, Daphne gnidium (en art af dafne), dværgpalme, kermeseg, korkeg, mastikstræ, middelhavsene, middelhavskorsved, musetorn, rundbladet eg, skarpbladet asparges, smalbladet stenved, stedsegrøn rose, vild krap og vintersnebolle

Note 

Stedsegrønne
Lianer
Kalkbrænderihavnen

Kalkbrænderihavnen er en del af Københavns Nordhavn. Den er opkaldt efter Gammel Kalkbrænderi fra 1731 og Ny Kalkbrænderi fra 1779, som begge er opført på tanger ud i Øresund.

Havnen blev taget i brug i 1895 sammen med Frihavnen. Havnen, der senere var delvis opfyldt, tjente til oplagring af kul og byggematerialer og gav plads til Nordhavnsværftet. Svanemølleværket fra 1953 giver området en særegen profil.

Den danske komiker og skuespiller Preben Kaas blev den 27. marts 1981 fundet druknet i Kalkbrænderihavnen. Det formodes at der var tale om selvmord.

Referencer

Eksterne henvisninger 

Københavns Havn
Østerbro
Karlstad Airport

Karlstad Airport, (IATA: KSD, ICAO: ESOK) er en lufthavn placeret 18 km nord/vest for Karlstad, 10 km syd for Kil i Värmlands län i Sverige. I 2009 ekspederede den 86.456 passagerer og 1.826 landinger.

Historie 
Den første lufthavn ved Karlstad blev indviet i 1944 og var placeret i forstaden Jakobsberg umiddelbart syd/vest for centrum af byen, nær floden Klarälven. Efterhånden som byen udviklede sig og blev større kom der bebyggelse tæt på start og landingsbanen, og flere begyndte at klage over støj fra de lavtgående fly.

I 1993 besluttede man at etablere en ny lufthavn ved Våldalen, nord for centrum af Karlstad. Den blev færdigbygget i 1997 og indviet samme år. Den forhenværende lufthavn ved Jakobsberg blev derefter brugt til skole- og svævefly, men i dag er området en del af et golfanlæg.

Selskaber og destinationer 

Skyways – København og Stockholm-Arlanda.

Derudover har 3 rejseselskaber jævnligt charterafgange til destinationer i Grækenland, Spanien og Tyrkiet.

Trafiktal

Eksterne henvisninger 

 Karlstad Airports officielle hjemmeside

Referencer 

Lufthavne i Sverige
Airport
Etableret i 1997
Bygninger, konstruktioner og anlæg i Värmlands län
DHF (flertydig)

DHF har flere betydninger:

 Dansk Håndbold Forbund, tidligere navn for Dansk Håndbold
 Dansk Historisk Fællesråd
 Dansk Handicap Forbund
 Dansk Hamster Forening
 Dansk Havfisker Forbund
Lasse Roldkjær

Lasse Roldkjær, dansk radiochef på en række reklameradioer. Han har været aktiv i den kommercielle radiobranche siden 1980'erne og har tidligere været programchef på Nova FM, The Voice og Sky Radio. 2009-2010 var han ansat i SBS og i 2008 lancerede han den SBS-ejede rockradio Radio City, der i løbet af sin korte levetid, fik 449.000 lyttere.

Kilder 

Radio
Erhvervsfolk fra Danmark
Ib Schwanenflügel

Hans Ib Bach Schwanenflügel (9. januar 1918 i København) var en dansk modernistisk arkitekt.

Ib Schwanenflügel var søn af vekselerer Sigurd Schwanenflügel.

Han har tegnet et landsted i nybarok på Skolebakken 2 i Gentofte (1919), men er mest kendt for flere modernistiske projekter (Holmeparken i Virum, 1950-54), villaerne Brandsbjergvej 119 i Glostrup (1967), Thyrasvej 4 i Rungsted Kyst (1972), Nærum Gadekær,  villaerne på Æblekrogen i Nødebo (1967) og Aldershvilevej 157 i Bagsværd (1956).

Referencer 

Modernistiske arkitekter
Arkitekter fra Danmark
Danskere i 1900-tallet
Billy Claiborne

Billy Claiborne (21. oktober 1860 – 14. november 1882) var en af det vilde vestens forbrydere og revolvermænd. Han var en af de overlende efter skudduellen ved O.K. Corral i oktober 1881 i Tombstone. Claiborne ville gerne kaldes for "Billy the Kid" efter William Bonney der døde i juli 1881. Claiborne skulle efter sigende have dræbt tre mænd som lo af hans krav. Han døde efter et skænderi med revolermanden Franklin Leslie, som afviste ham som "Billy the Kid". Senere kom Clairborne fuld tilbage, og i en efterfølgende ildkamp blev han dræbt af et enkelt skud i brystet.

Se også 
 Liste over gamle amerikanske vilde vesten forbrydere

Mordere
Lovløse i Det Vilde Vesten
Emmett Dalton

Emmett Dalton (3. maj 1871 – 13. juli 1937) var en amerikansk togrøver og medlem af Dalton Banden i Det Vilde Vesten i USA. Han udgav bogen Beyond the Law, hvor han i 1918 spillede sig selv i en filmversionen. Han blev gift med Julia Johnson Dalton, der overlevede ham. De havde ingen børn.

I 1931 udgav han When the Daltons Rode, der senere i 1940 efter hans død blev udgivet i filmversion af Randolph Scott. I denne blev rollen som Emmett Dalton spillet af Frank Albertson. Hans person blev også senere brugt i andre film- og tv-serier.

Se også 
 Liste over gamle amerikanske vilde vesten forbrydere

Eksterne henvisninger 

Lovløse i Det Vilde Vesten
Selvbiografer fra USA
Gratton Dalton

Gratton "Grat" Dalton (30. marts 1861 – 5. oktober 1892) var en lovløs forbryder i Det Vilde Vesten i USA og leder af Dalton Banden.

Se også 
 Liste over gamle amerikanske vilde vesten forbrydere

Lovløse i Det Vilde Vesten
Jönköping Airport

Jönköping Airport (tidligere Axamo flygplats), (IATA: JKG, ICAO: ESGJ) er en regional lufthavn placeret 8 km syd/vest for Jönköping, Jönköpings län, Småland i Sverige. I 2009 ekspederede den 62.996 passagerer og 2.821 landinger.

Historie 
Lufthavnen blev indviet i 1961 og den nuværende passagerterminal blev total renoveret i 1991. Den 1. januar 2010 overtog Jönköping Kommune det fulde ejerskab af området fra det statslige Luftfartsverket. I dag drives lufthavnen af selskabet Jönköping Airport AB, hvor det italienske firma La Centrale Airport Group ejer 9.5 % af aktierne og kommunen resten. Selve grunden, anlægget og bygninger ejes og drives at det 100 % kommunalt ejede Jönköpings Airport Fastighets AB.

Der har flere gange været en direkte rute til København. Senest åbnede selskabet Skyways den 18. januar 2010 med 2 daglige afgange, fløjet med et Jetstream 31 fly. Ruten overlevede indtil 20. september 2010, hvor den igen blev nedlagt. Skyways havde tidligere fløjet på ruten, men lukkede den i december 2004 og blev afløst af SAS i januar 2005. På grund af store problemer med Dash 8 flyene måtte SAS den 12. november 2007 lukke ruten på grund af selskabet ikke kunne finde andre fly til ruten.

Avia Express begyndte i sommeren 2010 at etablerer en flyteknisk base i Jönköping, hvor servicering og vedligeholdelse af Fokker 50 fly vil være den primære aktivitet.

Selskaber og destinationer 
 Skyways – Stockholm-Arlanda
 Flyglinjen – Stockholm-Bromma

Derudover har flere rejseselskaber jævnligt charterafgange til destinationer som Gran Canaria, Palma de Mallorca og Antalya.

Trafiktal

Referencer

Eksterne henvisninger 
 Jönköping Airports officielle hjemmeside

Lufthavne i Sverige
Jönköping
Etableret i 1961
Bygninger, konstruktioner og anlæg i Jönköpings län
William M. Dalton

William M. Dalton kaldt Bill Dalton (1866 – 8. juni 1894) var en lovløs forbryder i Det Vilde Vesten i USA. Han var ledende medlem af Wild Bunch-banden, også kaldet Doolin-Dalton-banden, og medlem af Dalton Banden. Han blev dræbt den 8. juni 1894.

Se også 
 Liste over gamle amerikanske vilde vesten forbrydere

Lovløse i Det Vilde Vesten
Personer der er blevet myrdet
Bill Doolin

William "Bill" Doolin (1858, Johnson County, Arkansas – 24. august 1896, Eureka Springs, Arkansas) var en lovløs forbryder i Det Vilde Vesten i USA og også bagmanden bag Wild Bunch-banden, en lovløs bande, hvis speciale var bankrøverier og togrøverier i begyndelsen af 1890. Han var muligvis også medlem af Dalton Banden.

I marts 1893 blev Doolin gift med Edith Ellsworth i indianerterritoriet, som senere(1907) blev til staten Oklahoma. Efter brylluppet røvede han og hans bande, Wild Bunch, et tog tæt ved Cimarron i Kansas. Efter røveriet var banden nødt til at skyde sig gennem sherifferne. Doolin blev skudt i foden. Den 24. august 1896 blev han dræbt af et pistolskud affyret af den amerikanske soldat Heck Thomas i Quay, i Oklahoma, hvor han og hans kone havde søgt tilfulgt. 

Lovløse i Det Vilde Vesten
Japan Open Tennis Championships

Japan Open Tennis Championships er en tennisturnering for mænd, som hvert år i oktober afvikles i Ariaka Coliseum i Tokyo, Japan som en del af ATP Tour i kategorien ATP Tour 500. Turneringen er siden 2010 blevet spillet under navnet Rakuten Open Tennis Championships på grund af et sponsorat fra Rakuten.

Turneringen er traditionelt blevet spillet indendørs, men fra 2010-udgaven blev er den blevet afviklet udendørs i Ariake Coliseum.

Turneringen blev afviklet for første gang i 1972, og fra 1973 til 1989 var den en del af grand prix-serien i tennis. I 1990 blev turneringen optaget på den nystiftede ATP Tour. I perioden fra 1979 til 2010 havde den endvidere deltagelse af kvinder, og kvinderækkerne var en del af WTA Tour til og med 2008, hvorefter den blev nedgraderet til ITF Women's Circuit.

Turneringen blev ikke afviklet i 2020 og 2021 på grund af COVID-19-pandemien.

Vindere og finalister

Herresingle

Damesingle

Herredouble

Damedouble

Eksterne henvisninger 
 Japan Open Tennis  
 ATP Tour - Tokyo 
 Rank Tennis - WTA Tokyo  

 
Etableret i 1972
F.V.W. Lüders

Ferdinand Vilhelm Weghorst Lüders (født 22. maj 1827 på Blangstedgård ved Odense, død 29. november 1895) var en dansk ingeniør og havnekaptajn.

Lüders var søn af gårdejeren Ernst Philip Lüders. Efter i 1847 at være blevet sekondløjtnant i Søetaten deltog han i den første slesvigske krig, bl.a. som chef for kanonchalup nr. 15. I 1852 tog han adgangseksamen til Den polytekniske Læreanstalt og 1855 polyteknisk eksamen i mekanik. Samme år avancerede han til premierløjtnant og gjorde i nogen tid tjeneste som inspektionsofficer ved anlægget af Orlogsværftets dok. Imidlertid lod han sig i 1856 sætte uden for nummer i Søetaten for at tage plads som assistent hos et stort fabriksfirma særlig for vandbygningsarbejder i Westminster. Efter at han således havde erhvervet sig både teoretisk og praktisk uddannelse, blev han i 1860 ansat som havnebygmester i København, hvilken stilling han beklædte, indtil han i 1872 efterfulgte J.A. Garde som havnekaptajn. Allerede i 1867 havde han taget sin afsked fra Søetaten med kaptajnløjtnants karakter; i 1891 blev han karakteriseret kommandør. Ifølge sin stilling var han medlem af Karantænekommissionen. I slutningen af 1880'erne valgtes han til næstformand i bestyrelsen for Det tekniske Selskabs Skole. 1888 udnævntes han til Kommandør af Dannebrog af 2., 1894 af 1. grad.

Lüders har øvet stor indflydelse på udviklingen af Københavns Havn: Dens uddybning og forsyning med bolværker, nye broer over kanalerne, ombygning af Knippelsbro og Langebro m.m. Særlig virksom var han for havnens udvidelse mod nord og for Frihavnens heldige gennemførelsen en betydelig del af æren for dette storslåede foretagende tilkommer ham. Også blandt sagkyndige i udlandet vandt han anseelse; han tilkaldtes således som rådgiver af flere engelske parlamentskomitéer, bl.a. ved den nye Tower Bridge over Themsen. Han døde 29. november 1895.

I 1862 havde han ægtet Nanna Augusta Hvidt (25. april 1835 – 9. april 1894), datter af assurancemægler Edvard Julius Hvidt.

Lüdersvej i Nordhavnen blev opkaldt efter ham, men blev i 2013 omdøbt til Helsinkigade.

Kilder 
 C. Christensen, "Lüders, Ferdinand Vilhelm Weghorst", i: C.F. Bricka (red.), Dansk Biografisk Lexikon, København: Gyldendal 1887-1905.
 Illustreret Tidende, 8. december 1895.
 Militært Tidsskrift, 15. februar 1896.

Søofficerer fra Danmark
Erhvervsfolk fra Danmark
Danskere i 1800-tallet
Ingeniører fra Danmark
Personer i Treårskrigen fra Danmark
Personer fra Fyn
Københavns Havn
Kommandører af 1. grad af Dannebrog
Personer i Dansk Biografisk Leksikon
Aleksej Sobolevskij

Aleksej Ivanovitj Sobolevskij (russisk: Алексей Иванович Соболевский, 26. december 1856 i Moskva – 24. maj 1929 sammesteds) var en russisk sprogforsker.

Sobolevskij, som var professor i det russiske sprog, først i Kijev, senere i Petrograd, har udgivet en række arbejder af central betydning for russisk sprogforskning. Hans 1884 offentliggjorte Doktorafhandling »Ačerki
iz istorije russkago jazyka« var den første alvorlige Undersøgelse i historisk russisk Dialektologi
og var grundlæggende for Opfattelsen af de gl. russ. Dialekter og for Studiet af de gl. russ.
Haandskrifter. I sin »Lektsii po istorije russkago jazyka« (1888, 4. Udg. 1907) gav han den
første sammenlignende Fremstilling af det russ. Sprogs historiske Udvikling fra somslavisk
Tid til vore Dage, og i »Opyt russkoj Dialektologii« (1897) gav han et Overblik over hidtil
offentliggjort russ. dialektisk Materiale og dermed denne Forskning en ny Impuls. Ved Siden
af disse og en Mængde andre værdifulde sproghistoriske Arbejder har han udgivet en
Standardsamling af russ. Folkeviser: »Velikorusskija narodnyja pjesni« (1895—1902).

Lingvister fra Rusland
Personer fra Moskva

Russere i 1800-tallet
Russere i 1900-tallet
Christian Kølle

Claus Christian Kølle (8. april 1858 i Bandholm – 16. oktober 1940 i København) var en dansk litograf.

Han var søn af skibsfører Oluf Kølle og Christiane Charlotte Amalie f. Meyer, blev udlært i C.M. Tegners Institut 1872-76 og gik samtidig på Teknisk Skole, hvorfra han tog afgang 1875, og Kunstakademiet 1876-77. Med økonomisk støtte fra Den Reiersenske Fond og Indenrigsministeriet arbejdede Kølle i årene 1881-86 i forskellige europæiske byer og 1892-93 i New York.

Han har udført en del portrætter og desuden arbejdet for de to vittighedsblade Punch og Puk.

Han er begravet på Hellebæk Kirkegård.

Kilder 
 H.S.H., "Claus Christian Kølle", i: Merete Bodelsen og Povl Engelstoft (red.), Weilbachs Kunstnerleksikon København: Aschehoug 1947-52.
 Jens Peter Munk, "Christian Kølle", i: Sys Hartmann (red.), Weilbachs Kunstnerleksikon, København: Rosinante 1994-2000.

Eksterne henvisninger 
 

Danskere i 1800-tallet
Danskere i 1900-tallet
Personer fra Lolland
Litografer fra Danmark
Lifestyle (brætspil)

LifeStyle er et brætspil for 3 til 6 deltagere.

I spillet rykker man rundt på en spilleplade, alt efter hvor god man er til at gætte hinandens præferencer mht. mad, rejser og andre sociale aktiviteter. Gennem spillet lærer man således hinanden at kende, og spillet handler i større grad om menneskelige egenskaber end traditionel brætspilsstrategi. Det blev kåret som årets voksenspil 1990.

Brætspil
Miklós Fehér

Miklós Fehér (20. juli 1979 – 25. januar 2004) var en ungarsk fodboldspiller, der spillede som angriber for flere klubber i både sit hjemland og i Portugal. Han var blandt andet tilknyttet Győri ETO, FC Porto og SL Benfica.

Fehér faldt den 25. januar 2004 om med hjertestop under en kamp for sin klub Benfica på udebane mod Vitória. Kampen blev vist direkte på portugisisk tv, og spillere, tilskuere og tv-seere kunne følge, hvordan læger forsøgte at genoplive ham. Fehér blev bragt til det nærmeste hospital, hvor han senere blev erklæret død. Han blev kun 24 år gammel.

Landshold 
Fehér nåede inden sin død at spille 25 kampe og score syv mål for det ungarske landshold, som han debuterede for i oktober 1998.

Referencer

Eksterne henvisninger 
 Footballdatabase.eu spillerinfo
 National Football Teams spillerinfo

Fodboldspillere fra Ungarn
Fodboldspillere fra FC Porto
Fodboldspillere fra S.L. Benfica
Fodboldspillere fra S.C. Braga
Dannebrog (Nebraska)

Dannebrog er en landsby i Howard County, Nebraska, USA. Byen er udnævnt til Nebraskas danske hovedstad. Det er en del af Grand Island Micropolitan Statistical Area. Indbyggertallet var 352 ifølge folketællingen i 2000. Byen Dannebrog er opkaldt efter det danske flag.

Byen Dannebrog er grundlagt i foråret 1871 af et antal danske nybyggere ledet af Lars Hannibal. Konstruktionen af en vanddrevet kornmølle ved Oak Creek, satte gang i byens vækst. Og i 1874 søgte man forgæves om at blive hovedby i countyet. Byen forsvandt næsten i begyndelsen af 1880'erne, da byens forretninger flyttede til den nærliggende by Nysted. I 1885 kom jernbanen imidlertid til byen og nyt liv opstod. Byens befolkning nåede sit højdepunkt i 1920 med 436 indbyggere.

Kilder

Eksterne henvisninger 
 Dannebrogs hjemmeside

Byer i Nebraska
Danskere i udlandet
Jan Stig Andersen

Jan Stig Andersen (født 28. december 1965 i Aarhus) er en dansk erhvervsleder og tidligere administrerende direktør i smykkevirksomheden Troldekugler.

Han startede som konsulent i Linde AG i Tyskland og kom så i 1991 til Ecco, hvor han havde en lang karriere, der kulminerede med fem år på posten som den danske skogigants topchef i Nordamerika. I 2005 overtog han ledelsen af BTX Group (det tidligere Brandtex), da kapitalfonden EQT købte virksomheden og bad ham stå for en omfattende turnaround. Jan Stig Andersen var gennem fire år CEO for BTX, der er en af Skandinaviens største modekoncerner.

Fra oktober 2009 til 2012 var han CEO for den schweizisk-amerikanske skovirksomhed MBT Group med hovedsæde i Zürich.

I dag er Jan bl.a administrerende direktør for den danske virksomhed: Rains

Ekstern henvisning 
Berlingske Business »Kultur er en udfordring for kapitalfonde
Portrætartikel fra Berlingske Business
Fyret fra BTX
CEO for MBT Group

 

Erhvervsfolk fra Danmark
Økonomer fra Danmark
Personer fra Aarhus
Personer i Kraks Blå Bog
Rampjaar

I den nederlandske historie betegnes 1672 som rampjaar, et katastrofeår. Da erklærede England, Frankrig, Kurköln og Münster krig mod Republikken af de syv forenede Nederlande, som samtidig havde indrepolitisk uro. 

De krigeriske begivenheder begyndte med den tredje engelsk-nederlandske krig 1672–1674, en del af de fransk-nederlandske krige, hvor Frankrig, Münster og Köln dannede en alliance mod Nederlandene, og som varede fra 1672 til 1678.

I Nederlandene opfattes året 1672 stadig som et traumatisk lavpunkt i landets fortid og er gået ind i historien med denne vending: 
Het volk was redeloos, de regering radeloos, en het land reddeloos 
'Folket var rådvildt, regeringen desperate og landet uden redning'.

Nederlandenes historie
Mesterholdenes Europa Cup i håndbold 1960-61 (kvinder)

Mesterholdenes Europa Cup i håndbold 1960-61 for kvinder var den første udgave af Mesterholdenes Europa Cup i håndbold for kvinder. Turneringen havde deltagelse af otte klubhold, der var blevet nationale mestre sæsonen forinden. Turneringen blev afviklet som en cupturnering, hvor alle opgørene blev afviklet over to kampe, hvor holdene mødtes både ude og hjemme.

Turneringen blev vundet af Ştiinţa Bucureşti fra Rumænien, som i finalen besejrede Dinamo Praha fra Tjekkoslovakiet med 13-5 over to kampe. Der var ingen dansk deltagelse i turneringen.

Resultater

Kvartfinaler

Semifinaler

Finale

Kilder / eksterne henvisninger 
 World Handball Archive – Women Handball European Champions Cup 1961

Noter 

1960-61 (kvinder)
Håndbold i 1960
Håndbold i 1961
Kvindehåndbold